**Ministru kabineta rīkojuma projekta „Grozījumi Ministru kabineta 2015.gada 1.jūlija rīkojumā Nr.347 “**Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likuma “Par nekustamā īpašuma nodokli” 1.panta otrās daļas 18.punkts paredz, ka ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.Projekts paredz:* svītrot vienas biedrības vienu nekustamo īpašumu,
* svītrot vienu biedrību ar tai piederošo vienu nekustamo īpašumu,
* precizēt vienas biedrības nosaukumu.

Projekts stājas spēkā tā pieņemšanas Ministru kabinetā brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par nekustamā īpašuma nodokli” 1.panta otrās daļas 18.punkts.Ministru kabineta 2014.gada 16.decembra noteikumu Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” 6.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši likuma “Par nekustamā īpašuma nodokli” 1.panta otrās daļas 18.punktam ar nekustamā īpašuma nodokli neapliek biedrībām un nodibinājumiem piederošas ēkas un inženierbūves saskaņā ar Ministru kabineta noteiktajiem kritērijiem un apstiprināto sarakstu.2014.gada 16.decembra Ministru kabineta noteikumi Nr.760 “Noteikumi par kritērijiem un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli” (turpmāk – Ministru kabineta noteikumi Nr.760) nosaka kritērijus un kārtību, kādā biedrībai un nodibinājumam piederošās ēkas un inženierbūves netiek apliktas ar nekustamā īpašuma nodokli.Biedrībai un nodibinājumam piederošo ēku vai inženierbūvju, kas netiek apliktas ar nekustamā īpašuma nodokli, saraksts ir apstiprināts ar Ministru kabineta 2015.gada 1.jūlija rīkojumu Nr.347 “Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Rīkojums).Pašreiz Rīkojumā ir iekļautas tās biedrībām un nodibinājumiem piederošās ēkas un inženierbūves, kuras atbilst Ministru kabineta noteikumu Nr.760 2.punktā noteiktajiem kritērijiem, par kurām nekustamā īpašuma nodokļa atbrīvojuma saņemšanai biedrības un nodibinājumi ir snieguši iesniegumu saskaņā ar Ministru kabineta noteikumu Nr.760 4.punktu.Rīkojumā iekļautajām biedrībām vai nodibinājumiem piederošajām ēkām un inženierbūvēm nekustamā īpašuma nodokļa atbrīvojums tiek piešķirts uz nenoteiktu laiku – līdz biedrība vai nodibinājums zaudē tiesības uz atbrīvojumu no nekustamā īpašuma nodokļa par tai vai tam piederošajām ēkām vai inženierbūvēm (tiek mainīts ēku un inženierbūvju izmantošanas veids vai arī šīs ēkas un inženierbūves tiek atsavinātas).Līdz ar to pēc pirmreizējas biedrībai vai nodibinājumam piederošas ēkas vai inženierbūves iekļaušanas Rīkojumā, turpmāk biedrībai vai nodibinājumam informācija Finanšu ministrijā ir jāsniedz tikai tad, ja notiek izmaiņas biedrībai vai nodibinājumam piederošo ēku un inženierbūvju izmantošanas veidā vai īpašuma tiesību sastāvā. Finanšu ministrija katru gadu veic biedrību iesniegto iesniegumu un Rīkojumā iekļautās informācijas atbilstības izvērtējumu, salīdzinot to ar no Tiesu administrācijas saņemto informāciju, Valsts zemes dienesta pārraudzībā esošās sistēmas “Nekustamā īpašuma valsts kadastra informācijas sistēma” teksta datiem un Valsts ieņēmumu dienesta mājaslapā publicēto Sabiedriskā labuma organizāciju reģistru.Šobrīd Rīkojumā ir iekļautas 29 biedrībām, 4 personu ar invaliditāti biedrībām un 6 nodibinājumiem piederošās ēkas un inženierbūves, norādot konkrētu telpu grupu un būvju kadastra apzīmējumus.Ministru kabineta rīkojuma projekts “Grozījumi Ministru kabineta 2015.gada 1.jūlija rīkojumā Nr.347 “Par biedrībai un nodibinājumam piederošajām ēkām vai inženierbūvēm, kas netiek apliktas ar nekustamā īpašuma nodokli”” (turpmāk – Projekts) paredz svītrot Rīkojuma 1.pielikuma:* 3.punktā minētās biedrības “Cerība bērniem” vienu nekustamo īpašumu, jo tas ar 2019.gada 29.marta pirkuma līgumu ir ticis pārdots fiziskai personai;
* 9.punktā minēto biedrību “Kultūras un izglītības biedrība (KIB)” ar tai piederošo nekustamo īpašumu, jo, atbilstoši Valsts ieņēmumu dienesta mājaslapā publicētajam Sabiedriskā labuma organizāciju reģistram, biedrībai pamatojoties uz Valsts ieņēmumu dienesta 2019.gada 25.marta lēmumu Nr.30.6-8.71/115949 ar 2019.gada 1.aprīli ir atņemts sabiedriskā labuma organizācijas statuss. Saskaņā ar Projekta 2.punktu minētais grozījums ir piemērojams no 2019. gada 1. maija. Projekta 2. punkts paredz normas atpakaļvērstu piemērošanu, kas ir pretēji vispārīgajam principam, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Likuma “Par nekustamā īpašuma nodokli” 7.panta pirmās daļas 5.punkts paredz, ja ir beigušās tiesības uz šā likuma 1.panta otrajā daļā noteikto atbrīvojumu no nekustamā īpašuma nodokļa, nekustamā īpašuma nodokli maksā ar nākamo mēnesi pēc tam, kad izbeigušās šīs tiesības. Saskaņā ar Ministru kabineta noteikumu Nr.760 7. punktu Rīkojumā iekļautajām ēkām un inženierbūvēm nodokļa atbrīvojumu piemēro ar nākamā taksācijas gada 1. janvāri un piešķir uz nenoteiktu laiku – līdz biedrība zaudē tiesības uz atbrīvojumu no nodokļa par attiecīgajām biedrībai piederošajām ēkām vai inženierbūvēm. Savukārt minēto noteikumu un 8.2. apakšpunkts nosaka, ka nodokļa atbrīvojuma piemērošana tiek pārtraukta ar nākamo mēnesi pēc tam, kad beigušās tiesības uz atbrīvojumu no nodokļa, – ja netiek izpildīti šo noteikumu 2.2. un 2.3. apakšpunktā minētie kritēriji.

Projekts paredz arī precizēt Rīkojuma 1.pielikuma 11.punktā norādītās biedrības nosaukumu, norādot tās jauno nosaukumu: “Latvijas biedrība “GLĀBIET BĒRNUS – SABIEDRISKAIS TIESĪBSARGS””.Finanšu ministrijā tika saņemts arī vienas biedrības iesniegums ar lūgumu Rīkojumā iekļaut šo biedrību, ar tās jauniegūto nekustamo īpašumu, lai par to nebūtu jāmaksā nekustamā īpašuma nodoklis. Finanšu ministrija izvērtēja biedrības iesniegto iesniegumu, no Tiesu administrācijas saņemto informāciju, Valsts zemes dienesta pārraudzībā esošās sistēmas “Nekustamā īpašuma valsts kadastra informācijas sistēma” teksta datus, kā arī Valsts ieņēmumu dienesta mājaslapā publicēto Sabiedriskā labuma organizāciju reģistru. Pēc Valsts ieņēmumu dienesta norādītās informācijas secinām, ka biedrībai “House of Hope” pamatojoties uz Valsts ieņēmumu dienesta 2019.gada 24.aprīļa lēmumu Nr.30.6-8.71/149989 ar 2019.gada 1.maiju ir atņemts sabiedriskā labuma organizācijas statuss. Līdz ar to, attiecībā uz minēto biedrību neizpildas Ministru kabineta noteikumu Nr.760 2.2.apakšpunktā noteiktais kritērijs, ka ēkas pieder biedrībai, kurai Sabiedriskā labuma organizāciju likumā noteiktajā kārtībā ir piešķirts sabiedriskā labuma organizācijas statuss. Minētā rezultātā biedrību “House of Hope” ar tai piederošo nekustamo īpašumu (ēku) nav pamata iekļaut ar Rīkojumu apstiprinātajā sarakstā. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |
|  |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Biedrības un nodibinājumi, kuriem piederošās ēkas un inženierbūves tiek iekļautas ar Rīkojumu apstiprinātajā sarakstā un biedrības un nodibinājumi, kuriem piederošās ēkas un inženierbūves tiek izslēgtas no ar Rīkojumu apstiprinātā saraksta.Nekustamā īpašuma nodokļa administrācijas – pašvaldības, kā arī Finanšu ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts ietekmēs (pasliktinās) tās biedrības finansiālo situāciju, kuras nekustamais īpašums ar 2019.gada 1.maiju tiek izslēgts no Rīkojuma. Biedrībai turpmāk būs jāmaksā nekustamā īpašuma nodoklis par no Rīkojuma izslēgto nekustamo īpašumu.Projekts ietekmēs (palielinās) attiecīgās pašvaldības nekustamā īpašuma nodokļa ieņēmumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekta izstrādes procesā, Finanšu ministrijai bija nepieciešamība gūt apstiprinājumu par biedrību un nodibinājumu norādīto Rīkojumā iekļauto un iekļaujamo objektu atbilstību Ministru kabineta noteikumiem Nr.760. Atbilstoši Valsts pārvaldes iekārtas likuma 10.pantam Finanšu ministrija lūdza Tiesu administrācijai viņu rīcībā esošo (Finanšu ministrijai nepieciešamo) informāciju par konkrētiem biedrībām un nodibinājumiem piederošajiem nekustamajiem īpašumiem.Finanšu ministrija veic informācijas salīdzināšanu ar Valsts zemes dienesta pārraudzībā esošās sistēmas “Nekustamā īpašuma valsts kadastra informācijas sistēma” teksta datiem un Valsts ieņēmumu dienesta mājaslapā publicēto Sabiedriskā labuma organizāciju reģistru. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | Izmaiņas kārtējā gadā, salīdzi-not ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2019 gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2020 gadam | Izmai-ņas, salīdzi-not ar plānoto 2020 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazināju-mu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts paredz, ka no biedrību un nodibinājumu piederošo ēku vai inženierbūvju saraksta, kas netiek apliktas ar nekustamā īpašuma nodokli, tiek svītrots biedrības “Cerība bērniem” īpašums, kas atrodas Rīgā, Zolitūdes ielā 34, k-1–82 (grozījumi stājas spēkā ar 2020.gada 1.janvāri) un biedrības “Kultūras un izglītības biedrība (KIB)” īpašums, kas atrodas Rīgā, Vīlandes ielā 7–5 (grozījumi stājas spēkā ar 2019.gada 1.maiju). Ņemot vērā, ka iepriekš minētajiem nekustamajiem īpašumiem tiks piemērots nekustamā īpašuma nodoklis, 2019.gadā un turpmāk, pašvaldību budžeta ieņēmumi no nekustamā īpašuma nodokļa palielināsies nebūtiski. Ieņēmumi varētu būt vēl mazāki, jo saskaņā ar likumu “Par nekustamā īpašuma nodokli” pašvaldībām ir tiesības savos saistošajos noteikumos noteikt papildus atvieglojumus un diferencētas nekustamā īpašuma likmes. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par Projekta izstrādi 2019.gada 20.maijā tika publicēta Finanšu ministrijas mājas lapas [www.fm.gov.lv](http://www.fm.gov.lv) sadaļas “Sabiedrības līdzdalība” apakšsadaļā “Tiesību aktu projekti”, saite: <https://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project568>.Paziņojums par līdzdalības iespējām projekta izstrādes procesā 2019.gada 21.maijā tika publicēts Valsts kancelejas mājas lapas sadaļas “Sabiedrības līdzdalība” apakšsadaļā “Ministru kabineta diskusiju dokumenti”, saite: <https://www.mk.gov.lv/content/ministru-kabineta-diskusiju-dokumenti>.Ir notikusi aktīva telefoniska un elektroniska komunikācija ar biedrībām un nodibinājumiem, kuri interesējās un pārliecinājās par biedrībai vai nodibinājumam veicamajām vai neveicamajām darbībām saistībā ar Ministru kabineta noteikumos Nr.760 un Rīkojumā noteikto.Jebkurai biedrībai vai nodibinājumam, kas atbilst Ministru kabineta noteikumu Nr.760 2.punktā minētajiem kritērijiem, bija tiesības iesniegt šo noteikumu 4.punktā minēto iesniegumu un biedrībai vai nodibinājumam, kas vairs neatbilst Ministru kabineta noteikumu Nr.760 2.punktā minētajiem kritērijiem, bija pienākums iesniegt šo noteikumu 10.punktā minēto informāciju. |
| 2. | Sabiedrības līdzdalība projekta izstrādē | Finanšu ministrija saņēma vienas biedrības iesniegumu par nekustamā īpašuma nodokļa atbrīvojuma piešķiršanu vienam nekustamajam īpašumam.  |
| 3. | Sabiedrības līdzdalības rezultāti | Finanšu ministrijā saņemtais vienas biedrības iesniegums tika izskatīts, taču sakarā ar biedrības neatbilstību nosacījumiem, tā un tai piederošais nekustamais īpašuma (ēka) netiek iekļauts Rīkojumā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projektu piemēros nekustamā īpašuma nodokļa administrācija – pilsētu un novadu pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekta izpilde nemainīs pārvaldes funkcijas un institucionālo struktūru.Nav nepieciešams veidot jaunas institūcijas.Nav nepieciešama esošu institūciju likvidācija vai reorganizācija. |
| 3. | Cita informācija | Nav. |

Finanšu ministrs J.Reirs

Ozoliņa, 67095493

Agrita.Ozolina@fm.gov.lv